Do Prešova zavítajú študenti psychológie zo 14 katedier SR a ČR
Medzinárodné študentské psychologické dni sa na pôde Prešovskej univerzity uskutočnia po 12 rokoch
Po dvanástich rokoch sa na pôdu Prešovskej univerzity v Prešove vracia konferencia Medzinárodných študentských psychologických dní. Ide o najväčšiu vedeckú udalosť roka študentov psychológie.
Organizátorom jej v poradí 16. ročníka, ktorý sa uskutoční 28. a 29. apríla, je Inštitút psychológie Filozofickej fakulty PU. Agentúru SITA o tom informovala hovorkyňa Prešovskej univerzity Andrea Čajová.
Podujatie bude prienikom medzinárodnej študentskej vedeckej konferencie a celoslovenskej konferencie ŠVOČ. Študenti budú prezentovať svoje práce, výsledky zaujímavých experimentov a psychologických výskumov a pedagógovia sa ocitnú v pozícii ich porotcov. Do Prešova prídu zástupcovia 14 katedier psychológie z celého Slovenska a Českej republiky.
Pre jednu z organizátoriek, internú doktorandku Inštitútu psychológie FF PU Evu Hruščovú to bude v tomto roku už štvrtá účasť na podujatí. "Dvakrát som si vyskúšala súťaženie s ostatnými študentmi z univerzít zo Slovenska a Česka o najlepšie pripravený a zrealizovaný výskum. Minulý rok som sa ocitla na druhej strane, v pozícií porotcu študentov, a tento rok sa moja rola posunula do sféry organizačnej," prezradila Hruščová, podľa ktorej konferencia prestavuje najväčšiu a najprestížnejšiu udalosť roka pre študentov psychológie z oboch republík.
Medzinárodná konferencia je podľa Hruščovej pre študentov skvelou príležitosťou diskutovať, získať konštruktívnu spätnú väzbu na svoju prácu a tiež stretnúť sa s odborníkmi v oblasti psychológie.
"Zároveň konferencia poskytuje príležitosť pre širokú verejnosť, ktorá sa na konferencii môže zúčastniť, rozšíriť si obzory a nadobudnúť zaujímavé poznatky v oblasti psychológie," dodala Hruščová.
Vznik konferencií inicioval v roku 2000 výbor Slovenskej psychologickej spoločnosti (SPS), keď sa konala prvá Celoslovenská konferencia ŠVOČ. Gestorkou a zakladateľkou podujatia je Mária Bratská za SPS pri Slovenskej akadémii vied, ktorá v roku 2001 zorganizovala na Katedre psychológie Filozofickej fakulty UK v Bratislave popri tejto konferencii aj 1. ročník Medzinárodných študentských psychologických dní.
Odvtedy každoročne v spolupráci s Českomoravskou psychologickou spoločnosťou vždy jedna z katedier na Slovensku alebo v ČR organizujú tieto konferencie.
Tagy
Najčítanejšie za 24 hodín
Mesto Žilina privíta od piatka stovky nadšencov prvej pomoci. Zúčastnia sa na Memoriáli MUDr. Vladimíra … Čítať ďalej
Organizátori podujatia vyzbierali len z predaja Tričiek Klára 23 514 eur. Ďalších 3 000 putovalo … Čítať ďalej
Sudca Špecializovaného trestného súdu (ŠTS) v Banskej Bystrici dnes vyhovel žiadosti odsúdeného žilinského chirurga Jána … Čítať ďalej
Akcia sa konala pri príležitosti Svetového dňa darcov krvi, ktorý si dnes pripomíname Asi sto … Čítať ďalej